حسین ابن بایقارا ابن عمرشیخ ابن تیمور، ٨٤٢-نجی هیجری ایلین محرّم آییندا هرات شهرینده آنادان اوْلوب، ١٤٦٩-نجی میلادی ایلدن ١٥٠٦-نجی ایله‌جه خوراسان ایله اوْرتا آسیا دا خانلیق ائدیب‌دیر. حسین بایقارانین خانلیق چاغیندا هرات شهری صنعت، بیلیم و شعرده گۆجلی بیر مرکزه دؤندی. حسین بایقارا شعر و ادبیات‌لا تانیشلیغی وار ایدی. اوْندان تۆرک ایله فارس دیللرینده شعر دیوانێ قالیبدیر. سۇلطان حسین بایقارانین تۆرک ادبیاتینین گۆجلنمه‌سی اۆچۆن چالیشمالاری، اوْ چاغدا بؤیۆک تۆرک شاعیرلر ایله یازیچیلارین ظهور ائتمه‌سینه سبب اولدی.